=== Steensen-Leth ===
Blandt generalløjtnant Mathias de Leths 21 børn skal nævnes generalløjtnant og hvid ridder [[Johan Frederik Leth]] (1737-1817), hvis linje uddøde på mandssiden med en sønnesøn, [[jægermester]] Johan Frederik Arnoldus Leth til [[Koldkærgård]] (1844-1908), og sekondritmester, [[kammerherre]] [[Jørgen Ernst Leth]] til [[Steensgård]] og [[Egeløkke (Bøstrup Sogn)|Egeløkke]] (1742-1818), gift med Anna Sophie Kaas Steensen. Deres sønnesøn, kammerherre, [[hofjægermester]] [[Vincents Steensen-Leth|Vincents Steensen Leth]] til Steensgård (1811-1893), fik ved patent af [[4. august]] [[1879]] ret til at føre slægten Steensens navn og våben – 3 i skjoldets midte samlede sølvpile i blåt – i forbindelse med sit eget, idet det sammensatte skjold fremtrådte som delt af Leth og Steensen, hvorimod hjelmen kun bar det Leth'ske hjelmtegn. Derved fremkom navnet ''Steensen-Leth''. Hans søn, kammerherre, hofjægermester [[C.L.A. Steensen-Leth|Carl Louis August Steensen-Leth]] (1842-1929), deltog i [[2. slesvigske krig|Krigen 1864]] som [[sekondløjtnant]] i Dragonerne og var 1866-1918 ejer af [[Højriis]] på [[Mors]].
Historie